لوقا 9
9-نجی باب
عیسی اُن ایکی شَگیردینی ایبِریَر
مَتّیٰ 10:5-15؛ مَرقُس 6:7-29
1عیسی اُن ایکی شَگیردینی یانینا چاغیریپ، اُلارا هِمّه جینلاری چیقارماغا، هِر هیلی مِریضچیلیکلِری شِفا بِرمَگه گویچ و ایختییار بِردی. 2سُنگرا اُلاری خودایینگ پاتیشاهلیغینی واغیظ اِتمَگه و مِریضلِری شِفا بِرمَگه ایبِردی. 3عیسی اُلارا: «یُل اوچین هیچ زات آلمانگ: یانینگیزدا نه تایاق، نه تُربا، نه چُرِک، نه پول، نه آرتیقماچ کُینِک — هیچ زات بُلماسین. 4هایسی اُیه گیرسِنگیز، تا اُل شَهردِن چیقیپ قایدیانچانگیز، شُل اُیده بُلونگ. 5اِگِر آداملار سیزی قابول اِتمِسِلِر، اُلارینگ شَهریندِن چیقیپ قایدانینگیزدا، اُلارا قارشی شاهاتلیق حُکمونده آیاغینگیزینگ تُزونی قاقینگ» دییدی. 6شِیدیپ، اُلار یُلا چیقدیلار، هِر بیر باران یِرینده خوش خاباری واغیظ اِدیپ، مِریضلِری شِفا بِریپ، اُبا-اُبا آیلاندیلار.
7شُل واقت هیرودیس پاتیشاه بُلان واقالارینگ بارینی اِشیدیپ، قاتی آلدیرادی. سِبَبی کَبیر آداملار: «یحیی دیرِلیپدیر!» دیییَردیلِر. 8کَبیرلِری: «اِلیاس گُرونوپدیر!»، باشغا بیریلِری هِم: «قادیمی پیغامبارلارینگ بیری دیرِلیپدیر!» دیییشیَردیلِر. 9هیرودیس بُلسا: «مِن یحیانینگ باشینی چاپدیردیم، اُندا بو آدام کیمکَه؟ اُل حاقدا اویتگِشیک خابارلار اِشیدیَن» دییدی. اُل عیسانی گُرمَگینی ایسلِیَردی.
عیسی بَش مونگ آدامی دُیوریار
مَتّیٰ 14:13-21؛ مَرقُس 6:30-44؛ یوحنا 6:1-14
10رِسولّار ایزینا گِلِندِنگ سُنگ، اُز اِدِن ایشلِرینی عیسی خابار بِردیلِر. اُل هِم اُلاری یانینا آلیپ، بِیتصِیدا دییِن شَهرینگ قُلایینداقی بیر بُش یِره گیتدی. 11اِمّا جِماغات مونی بیلیپ، اُنونگ ایزیندان باردیلار. اُل هِم اُلاری گولِر یوزه قارشیلاپ، خودایینگ پاتیشاهلیغی حاقدا گورّونگ بِردی و شِفا مَحتَج آداملاری شِفا بِردی.
12گون یاشیپ باریارقا، اُن ایکی شَگیرتلِر عیسانینگ یانینا گِلیپ: «بو جِماغاتی گُیبِر، تُوِرِکدَکی اُبالارا و اِکینچیلیکلِره گیدیپ، یاتماغا یِر و ایمیش تاپسینلار، سِبَبی بیز بیر بُش یِرده آخیری» دییدیلِر. 13اِمّا عیسی: «اُلارا اییمَگه زادی سیز بِرینگ» دییدی. اُلار هِم: «بیز مونچا جِماغات اوچین اییمیت ساتین آلماغا گیدِلیمی؟ بیزینگ بَش چُرِک بیلِن ایکی بالیقدان باشغا زادیمیز یُق آخیری» دییدیلِر. 14اُل یِرده بَش مونگه یاقین آدام باردی. اِمّا عیسی شَگیرتلِرینه: «اُلاری اِلّی-اِلّیدِن دِسّه-دِسّه اِدیپ اُتوردینگ» دیییپ تابشیردی. 15اُلار هِم شِیله اِدیپ، هِمّهلِری اُتورتدیلار. 16عیسی بُلسا بَش چُرِک بیلِن ایکی بالیغی آلیپ، گُزلِرینی آسمانا تیکیپ شوکور اِتدی. سُنگرا بولاری خالقا پایلار یالی بُلوشدیریپ شَگیرتلِرینه بِردی. 17هِمّهلِر ایییپ دُیدولار، آرتیپ قالان چُرِک بُلِکلِرینی ییغناپ، اُن ایکی سِبِدی دُلدوردیلار.
پِطرُس عیسانینگ مسیحدیگینی قابول اِدیَر
مَتّیٰ 16:13-28؛ مَرقُس 8:27—9:1
18بیر گون عیسی یِکِلیکده خودایا دُغا اِدیَردی، شَگیرتلِری هِم اُنونگ یانیندادی. عیسی اُلاردان: «خالق مانگا کیم دیییَر؟» دیییپ سُرادی. 19اُلار: «کَبیرلِری یحیی تَعمید بِریَنچی، کَبیرلِری اِلیاس، باشغا بیرلِری بُلسا قادیمی پیغامبارلارینگ بیری دیرِلیپدیر دیییَر» دیییپ جُغاپ بِردیلِر. 20عیسی اُلاردان: «سیز مانگا کیم دیییَرسینگیز؟» دیییپ سُرادی. پِطرُس: «سِن خودایینگ مسیحیسینگ» دیییپ جُغاپ بِردی. 21عیسی بُلسا مونی هیچ کیمه آیتمازلیغی اُلارا قاتی تابشیردی.
عیسی اُلوپ دیریلجِگینی اُووندِن آیدیار
مَتّیٰ 16:20-28؛ مَرقُس 8:30—9:1
22اُل سُزونی دُوام اِدیپ: «اینسان اُغلی کَن عاذاپلار گُرمِلی، یاشولیلار، یُلباشچی کاهینلار و دین عُلَمالار طارافیندان رِت اِدیلمِلی، اُلدوریلمِلی و اُلِندِن سُنگ اوچولِنجی گون دیرِلمِلیدیر» دییدی. 23عیسی اُلارینگ هِمّهسینه شِیله دییدی: «کیم مِنینگ ایزیما دوشمِک ایسلِیَن بُلسا، اُزونی اینکَر اِتسین-ده، هِر گون صلیبینی آلیپ، ایزیما دوشسون. 24هِر کیم جانینی نِجات بِرمِک ایسلِیَن، اُنی ییتیرِر، اِمّا کیم جانینی مِنینگ اوچین ییتیرسه، اُنی نِجات بِرِر. 25اینسان هِمّه دونیَهنی قازانسا-دا جانیندان ماحروم بُلسا، مونونگ اُنگا نَمه پِیداسی بار؟ 26کیم مِندِن و مِنینگ سُزلِریمدِن اوتانسا، اینسان اُغلی-دا اُزونینگ، آتاسینینگ و مُقادِّس پِریشدهلِرینگ بِییکلی بیلِن گِلِن ماحالی اُندان اوتانار. 27اِمّا سیزه دُغروسینی آیدیارین: بو یِرده دورانلارینگ کَبیری خودایینگ پاتیشاهلیغینی اُلمَنکَه گُرِرلِر.»
عیسانینگ گُرنوشی اویتگِیَر
مَتّیٰ 17:1-8؛ مَرقُس 9:2-8
28عیسی بو سُزلِری آیداندان سُنگ آرادان سِکیز گون گِچتی. اُل پِطرُسی، یوحنانی و یعقوبی یانینا آلیپ، خودایا دُغا اِتمِک اوچین داغا چیقدی. 29دُغا اِدیپ اُتیرقا، اُنونگ یوزی اویتگَپ، لِباسی یالپیلداپ دیم-آق بُلدی. 30اینه، ایکی آدام اُنونگ بیلِن گورّونگلِشیپ دوردی. بو موسی بیلِن اِلیاسدی. 31اُلار بِییکلیک ایچینده گُرونوپ، عیسانینگ دونیَهدِن آلینمالی واقتی بارادا گورّونگ اِدیَردیلِر. بو واقا اورشلیمده یِرینه یِتمِلیدی. 32پِطرُس بیلِن اُنونگ یانینداقیلاری اوقی باسیپدیر، اِمّا اُلار اوقودان آچیلیپ، عیسانینگ بِییکلیگینی هِم اُنونگ یانیندا دوران ایکی آدامی گُردولِر. 33موسی بیلِن اِلیاس عیسانینگ یانیندان آیریلیپ باریارقالار، پِطرُس نَمه دییَنینی اُزی-ده بیلمَن، اُنگا: «اُستاد! بیزه بو یِرده بُلماق قاوی، گِل، اوچ سایِبان دیکِلی: بیری — سانگا، بیری — موسی، بیری — اِلیاسا» دییدی.
34پِطرُس بولاری آیدیپ دورقا، بیر بولوت گِلیپ، اُلارینگ اوستونی اُرتدی. اُزلِرینی بولوت قاپلاپ آلاندا، اُلار قاتی قُرقدولار. 35بولوتدان: «بو مِنینگ اُغلومدیر، سایلاپ-سِچِنیمدیر! اُنگا قولاق آسینگ» دییِن سِس گِلدی. 36بو سِس کِسیلِن واقتی، عیسی یِکه قالدی. شَگیرتلِر بُلسا سِسّیز بُلوپ، گُرِن زاتلاری بارادا شُل گونلِرده هیچ کیمه گورّونگ بِرمِدیلِر.
عیسی آرخو-جین اِیِلَن اُغلانی شِفا بِریَر
مَتّیٰ 17:14-18؛ مَرقُس 9:14-27
37شُل گونونگ اِرتِسی داغدان آشاق دوشِن واقتی، بیر اولی جِماغات عیسانی قارشیلادی. 38جِماغاتینگ ایچیندِن بیر آدام قیغیریپ، شِیله دییدی: «اُستاد! یالباریان، مِنینگ اُغلوما ناظارینگی سال، اُل مِنینگ یِکِجه اُغلانیم. 39اینه، اُنی بیر آرخو-جین اِیهلِیَر، اُل بیردِن چیغیریپ باشلایار. اُل روح اُنونگ آغزیندان آق کُپوک گِلیَنچَه سیلتِرلِیَر، یِر بیلِن یِگسان اِدیپ، اُندان زُردان آیریلیار. 40شَگیرتلِرینگه اُنی چیقاریپ بِر دیییپ یالباردیم، اِمّا اُلار باشارمادیلار.» 41عیسی: «اِی، ایمانسیز هِم یُلدان چیقان نِسل! مِن هاچانا چِنلی سیزینگ بیلِن بیله بُلوپ، سیزه جیدایین؟ اُغلونگی بَریک گِتیر» دییدی. 42اُغلان عیسانینگ یانینا گِلیَرکَه، جین اُنی یِره اوروپ، کَن سیلتِرلِدی. اِمّا عیسی آرخو-جینی کَییپ، اُغلانی شِفا بِریپ، آتاسینا قُوشوردی. 43هِمّهلِر خودایینگ بِییکدیگینه حایران قالدیلار.
عیسی اُلوپ دیریلجِگینی یِنه آیدیار
مَتّیٰ 17:22-23؛ مَرقُس 9:30-32
هِمّهلِر عیسانینگ اِدِن ایشلِرینه گِنگ قالدی. عیسی اُز شَگیرتلِرینه: 44«بو سُزلِر قولاغینگیزدا قالسین: اینسان اُغلی آداملارینگ اِلینه تابشیریلار» دییدی. 45اِمّا اُلار بو سُزه دوشونمِدیلِر. بو سُزونگ مَعنیسی اُلار اوچین گوزگین بُلوپ قالدی، اُلار بو بارادا عیسادان سُراماغا-دا قُرقدولار.
اینگ اولی کیم؟
مَتّیٰ 18:1-5؛ مَرقُس 9:33-37
46شَگیرتلِرینگ آراسیندا اُلاردان کیمینگ اینگ بِییکدیگی بارادا جِدِل یوزه چیقدی. 47عیسی اُلارینگ یورِگیندَکی فیکری دوشونیپ، بیر چاغانی آلدی-دا، یانیندا قُیدی. 48سُنگرا اُلارا: «هِر کیم بو چاغانی مِنینگ آدیمدان قابول اِتسه، مِنی قابول اِتدیگیدیر. هِر کیم مِنی قابول اِتسه، مِنی ایبِرِنی قابول اِدیَندیر. آرانگیزدا کیم هِمّهدِن کیچی بُلسا، اینگ اولی شُلدور» دییدی.
49یوحنا عیسی یوزلِنیپ: «اُستاد! بیز سِنینگ آدینگ بیلِن جینلاری چیقاریان بیر آدامی گُردوک، اِمّا اُنی ساقلادیق، سِبَبی اُل بیزینگ بیلِن سِنینگ ایزینگا دوشِنُق» دییدی. 50عیسی اُنگا: «اُنی ساقلامانگ! کیم سیزه قارشی بُلماسا، اُل سیزینگ طارافینگیزدادیر» دییدی.
سامِرهلیلِر عیسی قارشی بُلیارلار
51آسمانا آلینمالی واقتی قُلایلاندا، عیسی اورشلیمه گیتمِگی یورِگینه دوووپ، یُلا دوشدی. 52اُل اُزوندِن اُنگ بیرنَچه یُلچینی یُلّادی. اُلار هِم اُنونگ گِلِرینه تاییارلیق گُرمِک اوچین، سامِرهلیلِرینگ بیر اُباسینا گیردیلِر. 53اِمّا سامِرهلیلِر عیسانی قابول اِتمِدیلِر، سِبَبی اُنونگ یُلی اورشلیمه طارافدی. 54عیسانینگ شَگیرتلِری یعقوب بیلِن یوحنا مونی گُروپ، اُندان: «اِی، آقام! اُلاری یُق اِتمِک اوچین [اِلیاسینگ اِدیشی یالی] آسماندان اُت یاغدیرماغیمیزی ایسلِیَرسینگمی؟» دیییپ سُرادیلار. 55اِمّا عیسی اُورولیپ، اُلارا کَیِدی [و آیتدی: «سیز هایسی روحا باغلیدیغینگیزی بیلمِیَرسینگیز.» 56چونکی اینسان اُغلی آداملاری هِلَک اِتمَگه دَل-ده، اِیسِم اُلاری نِجات بِرمَگه گِلِندیر.] سُنگرا اُلار باشغا اُبا گیتدیلِر.
عیسانینگ ایزینا دوشمِک
مَتّیٰ 8:19-22
57یُلدا باریارقالار، بیر آدام عیسی: «نیرَه گیتسِنگ، مِن هِم سِنینگ ایزینگا دوشجِک» دییدی. 58عیسی اُنگا: «تیلکیلِرینگ جایی، قوشلارینگ کِتِکلِری باردیر، اِمّا اینسان اُغلونینگ باشینی قُیماغا-دا یِری یُقدور» دییدی.
59باشغا بیرینه: «مِنینگ ایزیما دوش» دییدی. اِمّا اُل: «آقام، اِجازا بِر، اُوال گیدیپ، آتامی جایلاپ گِلِیین» دییدی. 60اِمّا عیسی اُنگا: «قُی، اُلولِرینی اُلولِرینگ اُزلِری جایلاسینلار، یُنه سِن گیت-ده، خودایینگ پاتیشاهلیغینی واغیظ اِت» دییدی.
61یِنه بیریسی: «آقام! سِنینگ ایزینگا دوشِیین، یُنه اِجازا بِر، اُوونچَک ماشغالام بیلِن خوشلاشایین» دییدی. 62عیسی اُنگا: «اِلینه آزالی آلانسُنگ، ایزینا سِرِدیَن آدام خودایینگ پاتیشاهلیغینا میناسیپ دَلدیر» دییدی.
urd_Arab kas_Arab azb_Arab knc_Arab azb_Arab azb_Arab azb_Arab knc_Arab azb_Arab azb_Arab kas_Arab knc_Arab azb_Arab azb_Arab knc_Arab azb_Arab urd_Arab knc_Arab azb_Arab azb_Arab pes_Arab knc_Arab azb_Arab azb_Arab knc_Arab azb_Arab prs_Arab knc_Arab azb_Arab azb_Arab azb_Arab azb_Arab azb_Arab knc_Arab azb_Arab azb_Arab azb_Arab